গত ২৮ এপ্রিলের মেয়র নির্বাচনের পূর্বে ঢাকা উত্তর সিটি করপোরেশন এলাকার ৩৬টি ওয়ার্ডে জনজীবনে সংকট ও সমস্যা নিয়ে একটি জরিপ পরিচালনা করেছিলেন ডিসিসি উত্তরের বর্তমান মেয়র আনিসুল হক। ওই জরিপে মোট ৭৬ হাজার ৭৩৫ জন বাসিন্দা অংশগ্রহণ করেছিলেন। এদের মধ্যে সবচেয়ে বেশি উত্তরদাতা অর্থাৎ ৬৮.৩ শতাংশই বলেছিলেন, ঢাকার প্রধান সমস্যা ‘মশা’। নির্বাচনের আগে প্রকাশিত নির্বাচনী ইশতেহারেও ঢাকা দক্ষিণ এবং ঢাকা উত্তরের বর্তমান মেয়রদ্বয়ও ঢাকার অন্যতম প্রধান সমস্যা হিসেবে ‘মশা’র কথাই উল্লেখ করেছিলেন।